﻿ተስፋ የተጣለበት የባየር ሙኒክ አካዳሚ በኢትዮጵያ
የጀርመኑ አንጋፋ ክለብ ባየር ሙኒክ በኢትዮጵያ ከ17 ዓመት በታች ባሉ ታዳጊ ስፖርተኞች ላይ በመስራት በአገሪቱ ውጤታማ የእግር ኳስ ስፖርተኞችን ለማፍራት የሚያስችለውን የእግር ኳስ አካዳሚ ለመክፈት ከኢትዮጵያ እግር ኳስ ፌዴሬሽን ጋር በያዝነው ወር የስምምነት ፊርማ ተካሂዷል፡፡ ክለቡ በአፍሪካ የመጀመሪያውን የእግር ኳስ አካዳሚ በኢትዮጵያ መክፈቱን ተከትሎ ለኢትዮጵያ ምን ፋይዳ እንደሚኖረው እና ፌዴሬሽኑ ከክለቡ ጋር ያደረገው ስምምነት ምን እንደሚመስል ከኢትዮጵያ እግር ኳስ ፌዴሬሽን የህዝብ ግንኙነት ዳይሬክተር ከአቶ ባህሩ ጥላሁን ጋር እንደሚከተለው ቆይታ አድርገናል።ስምምነቱ ከ17 ዓመት
በታች የሆኑ ልዩ የእግር ኳስ ችሎታና ተሰጥኦ ያላቸውን ታዳጊ ተጫዋቾችን በመላ አገሪቱ በሳይንሳዊ መንገድና ከፍተኛ ብቃትና ችሎታ ባላቸው ባለሙያዎች በመታገዝ በመመልመል ባየር ሙኒክ አዲስ አበባ በተሰኝው የእግር ኳስ አካዳሚ ታቅፈው ኢንተርናሽናል ስልጠና እንዲከታተሉ ስለሚያደርግ ነው። ፊርማው ከታዳጊዎች ስልጠና በተጨማሪ በአገሪቱ ውስጥ ያሉ የእግር ኳስ አሰልጣኞች ከባየር ሙኒክ በሚመጡ አሰልጣኞች ወይም ጀርመን አገር ድረስ በመሄድ የተሻለ ስልጠና እንዲያገኙ እድል ይሰጣል። የክለቡ ዋና አላማ የኢትዮጵያ እግር ኳስን በቴክኒክና በክህሎት የተሻለ ለማድረግ ነው። የክለቡ ባለሙያዎች ባደረጉት ጥናት የኢትዮጵያ ልጆች የተሻለ ስልጠና ካገኙ በእግር ኳሱ ውጤታማ መሆን ይችላሉ የሚል እሳቤ በመቅረቡ ነው። እንዲሁም ጀርመን ከመቶ
ዓመት በላይ ከኢትዮጵያ ጋር በእግር ኳሱም ሆነ በሌሎች ማህበራዊ ጉዳዮች መልካም ግንኙነት ያላት በመሆኑ፤ ክለቡ ከታች ከታዳጊዎች ጀምሮ በመስራት ታዳጊ ስፖርተኞን በስፖርታዊ ጨዋነት ተቀርፀው በክህሎትና በቴክኒክ ዳብረው እንዲወጡ በማድረግ ለወደፊት አገሪቱ ጠንካራ ብሔራዊ ቡድን መገንባት እንድትችል እና የእግር ኳስ ደረጃዋ ከፍ እንዲል የሚያስችል ነው። ሌሎች የአፍሪካ አገራት ከሌሎች የአውሮፓ አገራት ጋር ባላቸው ግንኙነት ታዳጊ ተጫዋቾቻቸውን እንደ ፈረንሳይና እንግሊዝ መሰል በእግር ኳሱ ወደ አደጉ አገሮች በመላክ በተለያዩ የእግር ኳስ አካዳሚዎች እንዲታቀፉ ያደርጋሉ። ታዳጊዎቹም የተሻለ ስልጠና በማግኝ ታቸው ህልም ያላቸው ተጫዋቾችን ማፍራት የቻሉ አገራቶች አሉ። ስለዚህ ክለቡ አካዳሚውን በአገሪቱ መክፈቱ ታዳጊ ተጫዋቾች በአገራቸው ከቤተሰቦቻቸው እርቀው ሳይሄዱ ደረጃውን የጠበቀ ሳይንሳዊ የሆነ ስልጠና የሚያገኙበትን እድል የሚፈጥር ነው። በዚህም አገሪቱ ነገ ከነገ ወዲያ የተሻለ ክህሎትና ብቃት ያላቸውን ተጫዋቾች እንድታገኝ ያስችላታል። በሌላ በኩል ክለቡ በኤዥያ ሲንጋፖር ካለው አካዳሚ ቀጥሎ በአፍሪካ የመጀመሪያውን አካዳሚ በኢትዮጵያ ውስጥ መክፈቱ ስፖርቱ በአገሪቱ እንዲያድግ መነሳሳትን የሚፈጥር ነው። የቀድሞ የክለቡ ተጫዋች ብራዚላዊው ጆቫኒ ኤልበር በመክፈቻ ስነስርዓቱ ስምንት የታዳጊ እግር ኳስ ቡድኖች በአዲስ አበባ እስቴዲየም እርስ በእርስ ያደረጉትን ጨዋታዎች እንዲመለከት ተደርጎ ነበር። በስምምነቱ ስነስርዓት ላይ በነበረው የፕሬስ ኮንፈረንስ ላይ ተጋባዥ እንግዳ የነበረው ይኸው ብራዚላዊ ተጫዋች በፕሬስ ኮንፈረንሱ ላይ ሲናገር <<በኢትዮጵያ ያየሁት በብራዚልና በጀርመን ከማያቸው ታዳጊ ተጫዋቾች ተመሳሳይ ታለንት ያላቸው ተጫዋቾችን ነው። በታለንትና በክህሎት ተመሳሳይነት ቢኖራቸውም ነገር ግን በቴክኒክና በታክቲክ የሚቀራቸውና ማስተካከል የሚገባቸው ነገር አለ>> በማለት ተናግሯል። ስለዚህ ክለቡ አካዳሚውን ኢትዮጵያ ውስጥ መክፈቱ በስፖርቱ ያሉ ችግሮችን በመለየት ለችግሮቹ አይነተኛ መፍትሄ ይሰጣል ተብሎ ይጠበቃል። ለታዳጊዎችም የተሻለ ደረጃውን የጠበቀ ስልጠና በመስጠት ብሔራዊ ቡድኑንና የክለቦችን አቅም ከፍ የሚያደረጉ ብቃት ያላቸው ተጫዋቾች እንዲፈሩ አይነተኛ ሚና የሚጫወት ይሆናል ተብሎ ይታሰባል። አገር በቀል አካዳሚዎች ያሉ ታዳጊዎች ከአገር ውጭ በሚደረጉ በተለያዩ ውድድሮች ላይ ለመሳተፍ ከፍተኛ ወጭ ስለሚጠይቅ ከአገር ውጭ ተጉዘው ውድድሮችን ለማድረግ ይቸገራሉ። በዚህም ታዳጊዎች የተለያዩ ኢንተርናሽናል ውድድሮች ላይ የመሳተፍ እድ ላቸው ዝቅተኛ በመሆኑ በአለም ገበያ ተወዳዳሪ የሆኑ ስፖርተኞችን ለማፍራት አልቻሉም። ነገር ግን ባየር ሙኒክ በአለም ከፍተኛ ስምና ዝና ያለው ውጤታማ ክለብ እንደ መሆኑ መጠን አካዳሚውን በአገራችን መክፈቱ፤ የአገራችን ታዳጊ እግር ኳስ ተጫዋቾች ነገ ከነገወዲያ አልጋ ባልጋ ሆኖላቸው ወደ አውሮፓና ሌሎች የዓለም አገራት ተጉዘው የመጫወት እድሉን በቀላሉ ማግኝት ያስችላቸዋል። እንዲሁም ታዳጊ እግር ኳስ ተጫዋቾችን ሳይንሳዊ የሆነ ስልጠና በመስጠት ከአለም አቀፍ ስፖርተኞች ጋር በቴክኒኩም በታክቲኩም ብቁና ተወዳዳሪ ስፖርተኞችን በማፍራት ለአለም አቀፍ ገበያ አገሪቱ ተጫዋቾችን ማፍራት የምትችልበትን እድል የሚፈጥር ነው። በአገራችን በአይነቱ ልዩ የሆነ በአፍሪካ የመጀመሪያው አካዳሚ መከፈቱ የተሻለ አቅምና ተሰጥኦ ያላቸው ተጫዋቾች ሳይንሳዊና ሙያዊ በሆነ መንገድ ተመልምለው በየደረጃቸው ማግኝት የሚገባቸውን ስልጠና እንዲያገኙ ያስች ላቸዋል። ተተኪ ስፖርኞች ከታች ጀምረው ደረጃውን የጠበቀ ስልጠና አግኝተው ወደፊት የተሻለ ብሔራዊ ቡድን የምንምለከትበት እድል የሚፈጥር ነው። በአፍሪካ ጠንካራ የሆነ ብሔራዊ ቡድን ካሏቸው አገራት ተርታ ለመሰለፍ የሚያስችልም ነው። በተጨማሪም ይህ አካዳሚ በአገሪቱ መከፈቱ ሌሎች ትልልቅ የሚባሉ በአውሮፓና በሌሎች የአለም አገራት የሚገኙ ክለቦች የባየር ሙኒክን ተሞክሮ በማየት አካዳሚያቸውን በአገሪቱ እንዲከፍቱ የሚያነሳሳና እኛም እንደ ፌዴሬሽን አካዳሚያቸውን በአገሪቱ እንዲከፍቱ በራቸውን እንድናንኳኳ እድል የሚሰጥ ነው። በአጠቃላይ ስልጠናው ከክለቡ በሚመጡ አሰልጣኞች በበላይነት የሚሰጥ ቢሆንም የአገር ውስጥ አሰልጣኞችም በማሰልጠኑ ተሳታፊ የሚሆኑበት እድል በመኖሩ፤ የአገር ውስጥ አሰልጣኞች እውቀት የሚቀስሙበትና የእውቀት ሽግግር የሚፈጠርበት ሁኔታ ይኖራል። ስምምነቱ የተፈረመው በኢትዮጵያ መንግሥትና በጀርመን መንግሥት መካከል ብቻ ስለሆነና አካዳሚው የተቋቋመው የኢትዮጵያን እግር ኳስ የማሳደግ ዓላማን ያነገበ በመሆኑ፤ የሌሎች አገር ዜጎች ወደ ኢትዮጵያ መጥተው አካዳሚውን መቀላቀል የሚችሉበት አግባብ አይኖርም። ስለዚህ በይበልጥ አካዳሚው ትኩረት ሰጥቶ የሚሰራው የኢትዮጵያዊያን ተጫዋቾች የእግር ኳስ ክህሎት ከፍ እንዲል ታሳቢ ያደረገ ነው። አካዳሚው አዲስ አበባ ላይ ይከፈት እንጂ ስልጠናውን የሚሰጠው በመላ አገሪቱ በእግር ኳሱ ልዩ ተሰጥኦ ያላቸው ተጫዋቾች ተመልምለው አካዳሚውን የሚቀላቀሉ ይሆናል። የምልምላ ሂደቱ በምን መንገድ እንደሚካሄድ አሁን ላይ ይፋ ባያደርጉም፤ እድሉ በአራቱም ማእዘን ላሉ የአገሪቱ ታዳጊዎች ታለንታቸውን እንዲያወጡ ትልቅ እድል የሚፈጥር ይሆናል። ስለዚህ ልዩ ችሎታ ያላቸው ተጫዋቾች ያለምንም ክፍያ አካዳሚውን የሚቀላቀሉ ይሆናል። በመ ሆኑም አካዳሚው ስራውን ሲጀምር በምን መንገድ ተጫዋቾች ይመረጣሉ የሚሉ ነገሮችን ፌዴሬሽኑ ከአካዳሚው ጋር በመሆን በቅርበት የሚሰራ ይሆ ናል።ስፖርት ወዳጅነትንና አንድነትን የሚያጠናክር በመሆኑ፤ መጤ ባህልን የሚያስፋፋ የአሰልጣኞችን የስራ እድል የሚነፍግ አይሆንም። በአንጻሩ ግን አሰልጣኞች ተወዳዳሪ የሆነ ስራ እንዲሰሩ የራሱን የቤት ስራ የሚሰጥ ነው። የተለያዩ አካዳሚዎችና አሰልጣኞች ከዚህ አካዳሚ የተሻለ ወይም ያነሰ ስልጠናና ትምህርት የሚሰጡ ሊኖሩ ይችላሉ። ስለዚህ እያንዳንዱ አሰልጣኝና አካዳሚ የትኛው ደረጃ ላይ ነኝ የሚለውን በደንብ እራሳቸውን እንዲፈትሹ ያደርጋቸዋል የሚል እምነት አለኝ። በተጨማሪም አካዳሚው እንደኢትዮጵያዊያን ባህል እና እምነት መጫወት የሚችሉ ኢትዮጵያዊያን ተጫዋቾችን ማፍራት የሚል አላማን አንግቦ የሚሰራ በመሆኑ፤ ከክለቡ ከፍተኛ ባለ ስልጣናት ጋር ስምምነቱን ስንፈጽም ከኢትዮጵያ ባህል ጋር የሚጣረስ ነገር እንደማይኖር ተገልጿል። እንዲሁም ለአሰልጣኞቻችን ተጨማሪ አቅምና የፉክክር መንፈስን የሚፈጥር እንጂ የስራ እድል የሚነፍግ አለመሆኑንም አስገንዝበዋል። ክለቡ ባየር ሙኒክ አካዳሚውን ለመክፈት ስምምነቱን ከመፈራረም ባሻገር የተለያዩ አጫጭር ስልጠናዎችን በመስጠት የመጀመሪያ ምዕራፉን የጀመረ ሲሆን፤ የክለቡ ትልልቅ ባለስልጣኖች ከፌዴሬሽኑ አመራሮች ጋር በመሆን አካዳሚው በትክክል ወደ ስራ እንዲገባ የሚያስችለውን የተለያዩ የቅድመ ዝግጅት ስራዎችን ገምግመው ለክለቡ የቦርድ አባላት ሪፖርት አቅርበዋል። ቦርዱ አካዳሚው ስራ እንዲጀምር ውሳኔውን ያስተላለፈ ሲሆን፤ የአካዳሚውን ስራ መጀመር በጉጉት በመጠባበቅ ላይ ነን። እኔም አመሰግናለሁ::አዲስ ዘመን ሚያዝያ 25/2011በሶሎሞን በየነ 